[image: ]АГЕНЦИЯ  ЗА  ПУБЛИЧНИТЕ  ПРЕДПРИЯТИЯ  И  КОНТРОЛ
гр. София 1113, ул. „Тинтява“ № 86, тел. 02/9701-638, e-mail:appk@appk.government.bg

О Б Я В Л Е Н И Е


На основание чл. 10, ал. 1 и ал. 2, чл. 10а, ал. 2 от Закона за държавния служител (ЗДСл), във връзка с чл. 14 от Наредбата за провеждане на конкурсите и подбора при мобилност на държавни служители (НПКПМДСл) и Заповед № Зап.-134/13.07.2026 г. на изпълнителния директор на Агенция за публичните предприятия и контрол (АППК)

О Б Я В Я В А  К О Н К У Р С 

за длъжността „Главен експерт” – 1 щатна бройка
в Дирекция „Публични предприятия”
при Агенция за публичните предприятия и контрол
        
1. Минимални и специфични изисквания, предвидени в нормативни актове за заемане на длъжността:
-  образование – висше;
-  минимална образователна степен – бакалавър; 
-  минимален ранг – ІV младши;
-  минимален професионален опит – 3 години.
Специфични изисквания – няма.

2. Допълнителни изисквания за длъжността:
[bookmark: _GoBack]- област на висше образование – Социални, стопански и правни науки, Технически науки;
- професионално направление – Обществени комуникации и информационни науки, Право, Администрация и управление, Икономика, Електротехника, електроника и автоматика, Комуникационна и компютърна техника, Общо инженерство и др.;
-  добро познаване на законодателството, приложимо за изпълнение на длъжността; 
-  компютърни умения и дигитални компетентности, в т.ч. работа с MS OFFICE.

3. Начин за провеждане на конкурса:
-  решаване на тест;
-  провеждане на интервю.
С успешно издържалите теста кандидати, ще се проведе интервю в един и същи ден.
	
4. Допълнителна информация: 
Кандидатите следва да отговарят на условията по чл. 7, ал. 1 от ЗДСл.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура, съгласно чл. 14, ал. 4 от НПКПМДСл.

5. Необходими документи за участие в конкурсната процедура:
-  заявление за участие в конкурса – Приложение № 3 към чл. 17, ал. 2 от НПКПМДСл;
-  декларация по чл. 17, ал. 3, т. 1 от НПКПМДСл;
-  копия от документи за придобитата образователно-квалификационна степен;
-  копия от документи, удостоверяващи продължителността на професионалния опит и/или придобит ранг като държавен служител (при наличие на такъв);
- копия на други документи, свързани с изискванията за заемането на длъжността.
6. Място и срок за подаване на документите за участие в конкурсната процедура: Документите за участие в конкурса се представят лично от кандидатите или чрез пълномощник в 10 дневен срок, считано от деня на публикуване на обявата в регистъра по чл. 61, ал. 1 от Закона за администрацията (Административен регистър) www.iisda.government.bg, в специализиран сайт за търсене на работа www.zaplata.bg и на интернет страницата на Агенция за публичните предприятия и контрол – www.appk.government.bg, в деловодството на АППК, гр. София, ул. „Тинтява” № 86, партер – стая 101, всеки работен ден от 09:00 до 17:00 часа или на електронната поща на АППК: appk@appk.government.bg, подписани с електронен подпис от кандидата. Не се приемат документи, подадени след посочения срок.

7. Списъците и всички съобщения във връзка с конкурса се обявяват на общодостъпно място – таблото за обяви на партера в сградата на АППК и на електронната страница на Агенция за публичните предприятия и контрол – www.appk.government.bg.

8. Кратко описание на длъжността съгласно длъжностната характеристика: Подпомага при подготовката и организира осъществяването на приватизационните сделки на обекти, подлежащи на приватизация, участва в разглеждането на информационните меморандуми, в съответствие с нормативните изисквания, както и организира провеждането на търгове съгласно подзаконовите нормативни актове.
При осъществяване на функциите на АППК по Закона за публичните предприятия и Правилника за прилагане на Закона за публичните предприятия:
·  Поддържа оперативен контакт с органите, упражняващи правата на държавата и с публичните предприятия и осъществява събирането и обработването на изискуемата от Закона за публичните предприятия и подзаконовите нормативни актове информация за портфейла от държавни публични предприятия;
·  Участва при оценяване на изпълнението на одобрените бизнес програми на публичните предприятия;
·  Участва при извършването на мониторинг на конкурсните процедури за избор и назначаване на членове на органи на управление и контрол на публичните предприятия;
·  Събира и обработва информация и документи, необходими за изготвяне на Обобщения доклад за дейността на публичните предприятия. 

9. Размерът на основното месечно възнаграждение за длъжността „главен експерт“ ще бъде определен от органа по назначаване, съгласно чл. 67, ал. 4 от ЗДСл. Размерът на основната месечна заплата за длъжността е в диапазона от 620.20 евро до 1611 евро, в зависимост от професионалния опит на кандидата, и ще бъде определен съгласно изискванията на Наредбата за заплатите на служителите в държавната администрация и Вътрешните правила за заплатите на служителите в АППК.


Лице за контакт: Станимира Димитрова, Главен експерт – човешки ресурси и архивни дейности в Дирекция „Административна“ при АППК, тел. 0888/42-64-93, sdimitrova@appk.government.bg.

